text: [{"text_idx": "#000009", "text": "LELO uyukile biboya bantu panshi\u2019bi? Bidi pamo bwa mabwe a mvula. I bintu bito\u0304ka, kadi bidi bwa bifulu bisansanesansane. Ino ke mabwe a mvulapo, i bidibwa."}, {"text_idx": "#000010", "text": "Pano kepadi kweji umo kete tamba kasha Bene Isalela balupuka mu Edipito. Pano badi mu ntanda mutuputupu. Kemudipo bidibwa bivule, o mwanda bantu abashilula kutompola\u2019mba: \u2018Longa Yehova we\u0304twipaile nansha mu Edipito\u2019mwa. Motwa\u0304di tudya bidibwa byonso byotusaka.\u2019"}, {"text_idx": "#000011", "text": "Penepo Yehova wa\u0304nena\u2019mba: \u2018Nkanokeja bidibwa mu\u0304lu biponene panshi.\u2019 Ebiya Yehova wa\u0304longela monka. Abo bukya lubanga, Bene Isalela pa kumona kintu kito\u0304koloka panshi, ba\u0304alula kwiipangula abo bene na bene amba: \u2018Lelo i kika?\u2019"}, {"text_idx": "#000012", "text": "Mosesa wa\u0304nena\u2019mba: \u2018I bidibwa byemupa Yehova.\u2019 Penepo bantu bebinika bu MANA. Bya\u0304di bitobala bwa mukate mutyutyu obalambile\u2019ko bu\u0304ki."}, {"text_idx": "#000013", "text": "Mosesa we\u0304basapwila\u2019mba: \u2018Muntu ne muntu ufwaninwe kuboya pa ndi\u0304lo yandi.\u2019 Lubanga ne lubanga ba\u0304di baboya enka nabya. Kupwa shi dyuba dibanane, mana a\u0304di ashala panshi a\u0304di asuba."}, {"text_idx": "#000014", "text": "Kadi Mosesa wa\u0304nene\u2019mba: \u2018Kekwakekala muntu nansha umo wakuleya mana kufika ne kesha.\u2019 Ino bantu bamobamo kwivwana mpika. Lelo uyukile mobya\u0304pityile? Pa kukya lubanga, mana oba\u0304di baleya a\u0304di ayula mvinyu ba\u0304 ne kununka bibi."}, {"text_idx": "#000015", "text": "Inoko kudi difuku dimo mu yenga Yehova dya\u0304son\u0303enye bantu baboye mana misunsa ibidi kupita moba\u0304di ba\u0304boila. I difuku dya busamba. Yehova wa\u0304nene kuleya\u2019mo ne a kesha, mwanda kakanokejapo mana nansha amo mu difuku dya busamba-bubidi. Poba\u0304di baleya mana mu difuku dya busamba-bubidi, kea\u0304dipo atwelwa mvinyu kadi kea\u0304dipo anunka! Kino i kingelengele kikwabo!"}, {"text_idx": "#000024", "text": "Mu Dishinda Wenda ku Damakasa"}]